
Asteroide i nærkontakt 


Af Ole Henningsen 

Kun 88.000 km var en lille asteroide fra Jorden, da den I 

søndag morgen, den 28. september kl. 01.00 DST fløj I 

forbi i sin bane om Solen. Til sammenligning er I 

afstanden til Manen ca. 400.000 km. I1 

Asteroiden var mindre end 10 m i diameter - formentlig I 

ca. 3 - 6 meter - og ville ikke have forvoldt større skade, 

hvis den havde været på kollisionskurs med Jorden og 1 c«^-» er01 & 

var styrtet ned som en lille hvid 

Den lille asteroide blev ikke opdaget før, efter den var streg baggrund 
passeret. Opdagelsen blev gjort af Robert Cash fra Minor a f stjernerne på 
Planet Research programmet i Peoria i Arizona. himlen. 
Observationerne blev videregivet til bl.a. Lowell 
Observatoriet og til Minor Planet Center i Cambridge 
Massachussetts, hvor man på verdensplan indsamler observationer af 
asteroider. 

„På en god måned finder vi måske 10 af sådanne asteroider > der er tæt på 
Jorden, men de fleste af er så store som bjerge , eller i hvert fald som et 
fodboldstadion , så denne var helt speciel for os", siger Edward Bowell, direktør 
for Lowell Observatoriets Near-Earth-Object Search. _ 



Det er første 
gang, der er 
registreret en 
asteroide så 
tæt på Jordens 
bane. Den fik 


betegnelsen 


2003 SQ222, 

og den er 
senere blevet 
fotograferet, så 


man har kunnet fastlægge dens foreløbige bane i rummet. 

Denne asteroide-passage kommer samtidig med, at der fra flere steder i 
verden indenfor en kort tidsperiode er rapporteret om nedfaldne meteoritter 
samt eksplosioner i atmosfæren, uden at disse ting dog på nuværende 
tidspunkt i øvrigt har kunnet knyttes sammen. 




Usædvanligt foto af 
himmelfænomen 


Jonathan Burnett fra South Wales i England var i 
slutningen af september ved at fotografere nogle 
venner på skateboard udenfor sit hjem, da han 
pludselig fik øje på noget usædvanligt på himlen. 

Det lykkedes ham at tage 2 fotos, som er så 
bemærkelsesværdige, at den amerikanske 
rumadministration valgte at offentliggøre det ene 
som „Dagens astronomiske foto" på internettet. 

Den 15-årige Jonathan Burnett var ved at fotografere med sit digitale kamera i 
nærheden af hjemmet i Pencoed nær ved Bridgend, da en lille dreng pludselig 
råbte, at „solen var eksploderet". 

Det lykkedes Jon Burnett at tage 2 fotos af det usædvanlige fænomen på 
himlen, og han sendte billederne til NASA pr. e-mail for at bede om en 
eventuel forklaring fra forskerne. 

Der har været mange gæt på, hvad billederne i virkeligheden viser, lige fra det 
måske nærliggende meteorit-nedfald, hvor en „sofa-stor" meteorit brænder op 
i atmosfæren, som NASA udtrykker det, til en usædvanlig kondensstribe fra et 
fly oplyst af den nedgående sol. 

På nuværende tidspunkt er det endnu ikke med sikkerhed fastslået, hvad der 
har været årsag til det usædvanlige himmelfænomen, som Jonathan Burnett 
fik fastholdt med sit kamera. 















Meteorit gennem 
taget 

Af Michael J. D. Linden-Vørnle 

Tirsdag d. 23. september faldt en meteorit på ca. 20 kg 
gennem taget på et hus i byen New Orleans i USA. Der 
var ingen hjemme, så meteoritten var kun årsag til 
materielle skader. 

Den 27. september faldt en meteorit over den indiske 
delstat Orissa og sårede flere personer. 

Så galt gik det dog ikke nogle dage tidligere (d. 23. 
september), da en meteorit faldt gennem taget på et hus 
i byen New Orleans i den amerikanske stat Louisiana. 

Usynligt bilsammenstød 

Den ca. 20 kg tunge meteorit kom på uanmeldt besøg 
omkring kl. 16 lokal tid. På det tidspunkt var der ingen 
hjemme på adressen, men naboer hørte nedslaget som 
en meget høj lyd, der mindede om lyden fra et 
bilsammenstød. 

Naboerne kunne imidlertid ikke finde ud af, hvad der var 
sket. Det blev først opklaret, da ejeren af det 
meteoritramte hus, Roy Fausset, kom hjem fra arbejde. 
Her opdagede han straks, at noget var helt galt. 
Meteoritten var trængt gennem taget og et værelse på 
første sal, hvor den havde ødelagt et antikt møbel. Den 
var fortsat gennem huset og var trængt gennem 
badeværelset i stueplan og videre ned under huset i en 
krybekælder, hvor den blev knust. 

Der er ialt blevet indsamlet ca. 20 kg brudstykker, hvoraf 
nogle er blevet undersøgt af forskere på Tulane 
University. 

Deres umiddelbare konklusion var, at der er tale om 
jordisk klippe af vulkansk oprindelse, men vulkanske 
klippestykker kommer sjældent dumpende ned fra himlen 
som et lyn fra en klar himmel. 

Detaljerede analyser har dog vist, at der med stor 
sandsynlighed er tale om en såkaldt stenmeteorit. 

På www.tycho.dk er der henvisning til yderligere 
oplysninger om dette nedfald. 



Stort brudstykke af meteoritten. 

Fotograf: Mike Farmer 




Rumstationen 
kan stadig ses 

Af Ole Henningsen 

Den internationale rumstation ISS kan endnu i 
kort tid ses på himlen fra Danmark. 

De følgende aftener vil rumstationen som en 
meget stor klartlysende stjerne kunne ses 
bevæge sig hen over den sydlige himmel fra 
vest mod øst, hvis altså vejrliget vil. 

De omtrentlige tidspunkter for tilsynekomst og 
forsvinden ses i nedenstående skema, men 
beregningerne kan afvige nogle minutter. 

Gå derfor ud i god tid, hvis du vil kigge 
nærmere på ISS, der i øjeblikket er bemandet 
med to amerikanske og en russisk astronaut. 



Den internationale 

Rumstation ISS på himlen 
over Danmark fotograferet af 
ast rofysikeren Michael J. D. 
Linden-Vørnle fra Tycho Brahe 
Planetarium. Fotoet er taget 
med en eksponeringstid på 16 
sekunder, og derfor ses ISS 
som en lysende streg på 
nattehimlen. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 





